b'\n_START_ARTICLE_\nAnthony Vanden Borre\n_START_SECTION_\nSeurajoukkueura\n_START_PARAGRAPH_\nVanden Borre pelasi debyyttins\xc3\xa4 Anderlechtin riveiss\xc3\xa4 vain 16 vuoden ik\xc3\xa4isen\xc3\xa4. H\xc3\xa4n voitti kotimaansa Belgian p\xc3\xa4\xc3\xa4sarjamestaruuden kausina 2003\xe2\x80\x932004, 2005\xe2\x80\x932006 ja 2006\xe2\x80\x932007._NEWLINE_Vanden Borre liittyi Fiorentinaan 1. hein\xc3\xa4kuuta 2007. H\xc3\xa4n teki Serie A -debyyttins\xc3\xa4 7. lokakuuta 2007 Juventusta vastaan. H\xc3\xa4n siirtyi 19. tammikuuta 2008 Genovaan sopimuksella, jossa Papa Waigo siirtyi Fiorentinaan, ja Vanden Borre tuli Fiorentinan ja Genovan yhteisomistukseen. Kes\xc3\xa4kuussa 2008 Genova ilmoitti, ett\xc3\xa4 seura oli saanut t\xc3\xa4ydet oikeudet pelaajaan._NEWLINE_13. elokuuta 2009 Vanden Borre siirtyi yhden vuoden lainasopimuksella Portsmouthin. H\xc3\xa4n teki debyyttins\xc3\xa4 19. elokuuta 2009 Birminghamia vastaan._NEWLINE_Vanden Borre siirtyi vuoden 2011 alussa ilmaissiirrolla kotimaansa KRC Genkiin, jossa voitti heti tulokaskaudellaan Belgian-mestaruuden. Seuraavan kauden j\xc3\xa4lkeen h\xc3\xa4n j\xc3\xa4i ilman sopimusta, kunnes palasi Anderlechtiin tammikuussa 2013. H\xc3\xa4n voitti seurassa liigamestaruuden kausilla 2012\xe2\x80\x932013 ja 2013\xe2\x80\x932014.\n_START_SECTION_\nMaajoukkueura\n_START_PARAGRAPH_\nVanden Borre teki debyyttins\xc3\xa4 Belgian maajoukkueessa 28. huhtikuuta 2004 yst\xc3\xa4vyysottelussa Turkkia vastaan. Kent\xc3\xa4lle h\xc3\xa4n p\xc3\xa4\xc3\xa4si 90. minuutilla Eric Deflandren tilalle. H\xc3\xa4n kuului nelj\xc3\xa4nneksi sijoittuneeseen Belgian joukkueeseen Pekingin olympialaisissa 2008. H\xc3\xa4n pelasi yhden ottelun MM-kilpailuissa 2014. H\xc3\xa4n on edustanut maajoukkuetta vuosien 2006 ja 2010 MM-kilpailujen sek\xc3\xa4 2008, 2012 ja 2016 EM-kilpailujen karsinnoissa.'